smcproject/ml-wiki-sentences huggingface dataset:
ഈ ചിത്രത്തിന്റെ മറുവശം ലോത്ത് ആന്റ് ഹിസ് ഡോട്ടേഴ്‌സ് എന്ന പേരിൽ പൂർത്തീകരിച്ച ഒരു ഡ്യുറർ ചിത്രവും കാണപ്പെടുന്നു.
ഹല്ലർ മഡോണ ചിത്രത്തിൽ മറിയയെയും കുഞ്ഞായ യേശുവിനെയും ചിത്രീകരിക്കുന്നു.
ജാലകത്തിലൂടെ വിദൂര കാഴ്ചകൾ കാണാം.
ഈ ചിത്രീകരണം ജിയോവന്നി ബെല്ലിനിയുടെ ചിത്രങ്ങളോട് സാമ്യമുള്ളതാണ്.
ഡ്യൂറർ വെനീസിലെ തന്റെ ആദ്യകാല വിശ്രമവാസത്തിൽ (1494-1495) കണ്ട് ചിത്രീകരിച്ചതാണ്.
ഇരുവരും ജർമനിയിലെ ഡ്യൂററുടെ ജന്മനഗരമായ ന്യൂറെംബർഗിൽ നിന്നുള്ള പ്രമുഖ കുടുംബങ്ങളെ പ്രതിനിധീകരിക്കുന്നു.
ഇടതുകൈവശം ഹല്ലർ വോൺ ഹല്ലർസ്റ്റൈന്റെയും വലതു കൈവശം കോബർഗർ കുടുംബത്തിന്റേതാണ് .
ഇരുപതാം നൂറ്റാണ്ടിന്റെ മധ്യത്തിൽ ഈ ചിത്രം സാമുവൽ ക്രെസ് ഏറ്റെടുത്തു.
പിന്നീട് അത് അമേരിക്കൻ മ്യൂസിയം ഓഫ് വാഷിംഗ്ടണിലേക്ക് സംഭാവന ചെയ്തു.
വളരെ പഴക്കമുള്ള വിപണിയിൽ ചിത്രം വിറ്റപ്പോൾ, അത് ബെല്ലിനിയുടേതാണെന്ന ആരോപണമുണ്ടായി.
വടക്കൻ യൂറോപ്യൻ ചിത്രത്തിന്റെ മാതൃകയിലുള്ള ലാൻഡ്‌സ്കേപ്പിന്റെ ശൈലിയും കുട്ടിയുടെ നിൽപും കാരണം ഇത് പിന്നീട് ജർമ്മൻ ചിത്രകാരന്റേതാണെന്നുവന്നു.
ആദി പാപത്തിന്റെ പ്രതീകമായ ഒരു ഫലം കുട്ടി കൈവശം വച്ചിരിക്കുന്നു.
ചുവന്ന തിരശ്ശീല യേശുവിന്റെ കഷ്ടാനുഭവത്തിന്റെ രക്തത്തെ പ്രതീകപ്പെടുത്തുന്നു.
Loths Flucht , reverse of the panel.
ഈ ചിത്രത്തിന്റെ മറുവശവും വരച്ചിട്ടുണ്ട്.
ലോത്ത്, ആന്റ് ഹിസ് ഡോട്ടേഴ്സ് എന്നറിയപ്പെടുന്ന ഈ ചിത്രം, സൊദോമിൽ നിന്ന് ലോത്തിന്റെ പലായനം ചെയ്യുന്ന ഒരു ബൈബിൾ രംഗം കാണിക്കുന്നു.
പശ്ചാത്തലത്തിൽ തീയുടെ സ്ഫോടനങ്ങളുള്ള ഒരു ലാൻഡ്സ്കേപ്പും കടൽത്തീരവും ഉൾപ്പെടുന്നു.
കലാസൃഷ്ടിയുടെ ഇരുവശങ്ങളിലുമുള്ള രണ്ട് രംഗങ്ങളും പരസ്പര ബന്ധമില്ലാത്തതിനാൽ, ചിത്രങ്ങൾ സ്വകാര്യ ഭക്തി ചിത്രങ്ങളായാണ് ഉദ്ദേശിച്ചിരുന്നതെന്ന് അഭിപ്രായമുണ്ട്.
അവ ഓരോന്നും നീതിപൂർവകമായ ജീവിതത്തിന്റെയും ദൈവകൃപയുടെയും ഒരു ഉദാഹരണമായി ചിത്രീകരിക്കുന്നു.
മറ്റൊരു വ്യാഖ്യാനം, പാനൽ യഥാർത്ഥത്തിൽ ദാതാവിനോടൊപ്പം ഇടത് പാനലിൽ ലോത്തിനെയും മക്കളെയും ചിത്രീകരിച്ചിരിക്കുന്ന ഒരു മടക്കുപലകയുടെ ഭാഗമായിരുന്നു.
അവലംബം പുറത്തേക്കുള്ള കണ്ണികൾ Page at the museum's website
ശത്രുഞ്ജയ കുന്ന് ഇംഗ്ലീഷ് വിലാസം https://ml.wikipedia.org/wiki/Shatrunjaya float
ഗുജറാത്തിൽ കത്തിയവാർ ഉപദ്വീപിലെ പാലിതനക്കടുത്തുള്ള പ്രധാനപ്പെട്ട ഒരു ജൈനതീർത്ഥാടനകേന്ദ്രമാണ് ശത്രുഞ്ജയ കുന്ന് .
ഈ കുന്നിനു മുകളിൽ മനോഹരമായ ജൈനവാസ്തുശില്പരീതിയിലുള്ള ആയിരത്തിലധികം ക്ഷേത്രങ്ങളുണ്ട്.
ഇവിടത്തെ 3750 പടികൾ കയറിയാണ് ഏറ്റാണ്ട് ആയിരം അടി ഉയരത്തിലുള്ള കുന്നിനു മുകളിലെ ക്ഷേത്രങ്ങളിലെത്തുന്നത്.
ഏറ്റാണ്ട് ഒന്നു മുതൽ ഒന്നര മണിക്കൂർ വരെ ഈ കയറ്റത്തിനെടുക്കും.
ഇവിടത്തെ ഒരു ക്ഷേത്രമായ ശ്രീ ആദിശ്വരക്ഷേത്രത്തിൽ വിലപിടിച്ച രത്നങ്ങളുടെ ഒരു ശേഖരമുണ്ട്.
പണ്ട് ഈ കുന്നിന്റെ രണ്ടു ശിഖരങ്ങളിലായായിരുന്നു ക്ഷേത്രങ്ങൾ നില നിന്നിരുന്നത്.
ഇന്ന് ഇതിനിടയിലുള്ള താഴ്വാരം മുഴുവൻ ക്ഷേത്രങ്ങൾ കൊണ്ട് നിറഞ്ഞിരിക്കുന്നു.
എല്ലാ ജൈനരും അവരുടെ ജീവിതകാലത്ത് ഒരിക്കലെങ്കിലും ശത്രുഞ്ജയ കുന്ന് സന്ദർശിക്കാൻ ശ്രമിക്കുന്നു.
ധനികരായവർ തങ്ങളുടെ പേരിൽ ഒരു ക്ഷേത്രം തന്നെ ഇവിടെ പണികഴിപ്പിക്കുന്നു.
ഇതാണ് ഇവിടെ ക്ഷേത്രങ്ങളുടെ എണ്ണം കൂടാൻ കാരണം ‌.
ശനി (ദിവസം) ഇംഗ്ലീഷ് വിലാസം https://ml.wikipedia.org/wiki/Saturday
ഒരാഴ്ചയിൽ വെള്ളിയാഴ്ചയ്ക്കും ഞായറാഴ്ചയ്ക്കും ഇടയിൽ വരുന്ന ദിവസമാണ് ശനിയാഴ്ച (ഇംഗ്ലീഷ് - Saturday).
ഗ്രിഗോറിയൻ കലണ്ടർ പ്രകാരം ആഴ്ചയിലെ ആറാമത്തെ ദിവസമാണിത്.
ഐഎസ്ഒ 8601 പ്രകാരവും ആഴ്ചയിലെ ആറാമത്തെ ദിവസമായി ഇത് കണക്കാക്കപ്പെടുന്നു.
പല രാജ്യങ്ങളിലും ശനിയാഴ്ചയെ ഇതേ രീതിയിൽ കണക്കാക്കുന്നു.
എന്നാൽ ഇന്ത്യ , അമേരിക്കൻ ഐക്യനാടുകൾ , കാനഡ , ജപ്പാൻ തുടങ്ങിയ രാജ്യങ്ങളിൽ ശനിയാഴ്ച ആഴ്ചയിലെ ഏഴാമത്തെ ദിവസവും ആഴ്ചയിലെ അവസാന ദിവസവുമാണ്.
ശത്രുഘ്നൻ സിൻ‌ഹ ഇംഗ്ലീഷ് വിലാസം https://ml.wikipedia.org/wiki/Shatrughan_Sinha
ബോളിവുഡ് ചലച്ചിത്ര രംഗത്തെ ഒരു നടനും, രാഷ്ട്രീയ പ്രവർത്തകനുമാണ് ശത്രുഘ്നൻ സിൻ‌ഹ (ജനനം: ഡിസംബർ 9, 1946).
സിൻ‌ഹ ജനിച്ചത് ബീഹാറിലാണ് .
അഭിനയത്തിനുള്ള താൽപ്പര്യം കൊണ്ട് മുംബൈയിലേക്ക് താമസം മാറ്റുകയായിരുന്നു.
ഔദ്യോഗിക ജീവിതം അഭിനയ ജീവിതം
1970-80 കളിൽ പ്രധാന നടന്മാരിൽ ഒരാളായിരുന്നു ശത്രുഘ്നൻ.
വില്ലൻ വേഷങ്ങളിൽ അഭിനയിച്ചുകൊണ്ടാണ് ശത്രുഘ്നൻ തന്റെ അഭിനയജീ‍വിതം തുടങ്ങിയത്.
സുഭാഷ് ഘായ് സംവിധാനം ചെയ്ത കാളി ചരൺ എന്ന ചിത്രത്തിലെ അഭിനയം ശ്രദ്ധേയമായി.
രാഷ്ട്രിയ ജീ‍വിതം
ബീഹാറിൽ നിന്നുള്ള രാഷ്ട്രീയപ്രവർത്തകനായ ജയ് പ്രകാശ് നാരായണനിൽ നിന്നും പ്രചോദനം കൊണ്ട് രാഷ്ട്രീയത്തിലേക്ക് എത്താൻ തീരുമാനിച്ചു.
അതിനുശേഷം ഭാരതീയ ജനത പാർട്ടിയിൽ ചേർന്ന അദ്ദേഹം നിലവിൽ ഇന്ത്യൻ നാഷണൽ കോൺഗ്രസിനോടൊപ്പമാണ്.
സിൻ‌ഹ വിവാഹം ചെയ്തിരിക്കുന്നത് പൂനംത്തിനേയാണ്.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ശത്രുഘ്നൻ സിൻ‌ഹ How Shatru became Shotgun Shatrughan Sinha talks about his friend Amitabh Bachchan
ശത്രു (ചലച്ചിത്രം)
കാർത്തികേയ നിർമ്മാണത്തിൽ ടി.എസ് മോഹൻ  തിരക്കഥയും സംഭാഷണവും രചിച്ചു സംവിധാനം ചെയ്ത് 1985 ലെ  ഒരു മലയാള ചലച്ചിത്രമാണ് ശത്രു .
വെള്ളിമൺ വിജയന്റെതാണ് ഈ ചിത്രത്തിലെ സംഭാഷണം.
രതീഷ് , ഭീമൻ രഘു , ബാലൻ കെ നായർ , കുതിരവട്ടം പപ്പു എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത് .
പൂവച്ചൽ ഖാദർ എഴുതിയ ഗാനങ്ങൾക്ക് എ.ടി. ഉമ്മർ ഈണമിട്ടു.
അധികാരമുള്ള ക്രൂരന്മാരായ മേലാളന്മാരോടുള്ള ഒരു കൂട്ടം ചെറുപ്പക്കാരുടെ ശത്രുതയാണ് ചിത്രത്തിൻറെ ഇതിവൃത്തം.
ട്രീസയെ അന്നത്തെ മന്ത്രിയും, എഞ്ചിനീയറും കലക്ടരും കോണ്ട്രാക്ടറും ചേർന്ന് നശിപ്പിക്കുകയും കൊല്ലുകയും ചെയ്യുന്നു.
അവളുടെ സഹോദരനെ ജയിലിലാക്കുന്നു.
ശിക്ഷ കഴിഞ്ഞ് തിരിച്ചെത്തിയ  അവളുടെ സഹോദരൻ ഓരോരുത്തരോടായി വേട്ടയാടുകയും പ്രതികാരം നടത്തുകയും ചെയ്യുന്നു.
ഭീമൻ രഘു ഈ ചിത്രത്തിലെ കേന്ദ്രകഥാപാത്രമാകുന്നു എന്നതാണ് ഈ ചിത്രത്തിന്റെ ഒരു മറ്റൊരു പ്രത്യേകത.
താരം വേഷം 1 ഭീമൻ രഘു ജോണി 2 ഉണ്ണിമേരി സിസിലി 3 രതീഷ് സുധീന്ദ്രൻ 4 കുതിരവട്ടം പപ്പു കുറുപ്പ് 5 മാധുരി സുമ 6 അനുരാധ സാവിത്രി ശങ്കർ 7 ബാലൻ കെ നായർ യു. പി മേനോൻ 8 ദേവൻ എസ് ഐ രാജശേഖരൻ 9 മാള അരവിന്ദൻ താമരാക്ഷൻ/ കോട്ടട വാസു 10 തൊടുപുഴ രാധാകൃഷ്ണൻ എഞ്ചിനീയർ 11 പി ആർ മേനോൻ മന്ത്രി 12 വത്സല മേനോൻ അമ്മ 13 ടി എസ് മോഹൻ 14 ബാബു ആന്റണി നാട്ടുകാരിൽ ഒരാൾ 15 സത്താർ രാമകൃഷ്ണൻ (ചേരിനിവാസി) 16 സുരാസു കൊല്ലൻ ഗാനങ്ങൾ
ഗാനങ്ങൾ : പൂവച്ചൽ ഖാദർ ഈണം : എ.ടി. ഉമ്മർ നമ്പർ.
പാട്ട് പാട്ടുകാർ രാഗം 1 ഗീതേ നിനക്ക്‌ കെ.പി. ബ്രഹ്മാനന്ദൻ , കല്യാണി മേനോൻ രാഗമാലിക തോടി , ശങ്കരാഭരണം 2 രാഗ തരളിതം കെ എസ് ചിത്ര 3 വരദയായ് വാഴുന്ന കെ ജെ യേശുദാസ് , കെ എസ് ചിത്ര കുറിപ്പുകൾ
ചില സൈറ്റുകളിൽ പ്രേം നസീർ , നെല്ലിക്കോട് ഭാസ്കരൻ എന്നിവർ ഈ ചിത്രത്തിൽ അഭിനയിച്ചിട്ടുള്ളതായി കാണുന്നു .
എന്നാൽ അവർ രണ്ടുപേരും ഈ ചിത്രത്തിലില്ല.
അതുപോലെ യു.പി മേനോന്റെ പുത്രി ഗീത എന്ന കഥാപാത്രത്തേയും ജോണിയുടെ സഹോദരി ട്രീസ എന്ന കഥാപാത്രത്തെയും അവതരിപ്പിച്ചത് ആരാണെന്ന് വിവരം ലഭിച്ചില്ല.
അവലംബം പുറത്തേക്കുള്ള കണ്ണികൾ ശത്രു (1985) ഇന്റർനെറ്റ് മൂവി ഡാറ്റാബേസിൽ
ശത്രുഘ്നൻ ഇംഗ്ലീഷ് വിലാസം https://ml.wikipedia.org/wiki/Shatrughna ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
രാമായണത്തിലെ ഒരു കഥാപാത്രമാണ് ശത്രുഘ്നൻ .
ശ്രീരാമന്റെ ഏറ്റവും ഇളയ സഹോദരനും ലക്ഷ്മണന്റെ ഇരട്ട സഹോദരനുമാണ്.
സുമിത്രയുടെ പുത്രനാണ് ശത്രുഘ്നൻ.
അയോദ്ധ്യയിൽ ശ്രീരാമന്റെ നേതൃത്വത്തിൽ അശ്വമേധം നടത്തി ദിഗ്വിജയം ഉറപ്പിക്കുന്ന സന്ദർഭങ്ങളിലാണ് രാമായണത്തിൽ ശത്രുഘ്നന്റെ പ്രധാന പങ്ക് വ്യക്തമാവുന്നത്.
ലവണൻ എന്ന അസുരനെ വധിച്ചു.
അവിടെ മധുരാപുരി എന്ന നഗരം സ്ഥാപിച്ചു.
ശത്രുഘ്നന്റെ പുത്രന്മാരാണ് കാലശേഷം ഈ നഗരം ഭരിച്ചത്.
ഇവരുടെ കാലശേഷത്തോടെ സൂര്യവംശം അവസാനിക്കുകയും മധുരാപുരി യദുക്കളുടെ നിയന്ത്രണത്തിലാവുകയും ചെയ്തു
വനവാസശേഷം ശ്രീരാമൻ അയോദ്ധ്യാഭരണം ഏറ്റെടുത്തു.
ശ്രീരാമന്റെ അശ്വമേധയാഗത്തിൽ യാഗാശ്വത്തെ നയിച്ചുകൊണ്ടുപോവേണ്ട കടമ ശത്രുഘ്നനായിരുന്നു.
ലവകുശന്മാർ യാഗാശ്വത്തെ തടഞ്ഞുവെക്കുകയും ശത്രുഘ്നനുമായി യുദ്ധം ചെയ്യുകയും ചെയ്യുന്നു.
യുദ്ധത്തിൽ ശത്രുഘ്നൻ പരാജിതനായി.
ശേഷം ഹനുമാൻ വരികയും അപ്രകാരമാണ് സീതയെ വീണ്ടും കണ്ടുമുട്ടാനിടയാവുന്നത്.
ലവണാസുരവധം എന്ന ആട്ടക്കഥ ചിത്രീകരിക്കുന്നത് ഈ രംഗങ്ങളാണ്
↑ Ramayana – Conclusion , translated by Romesh C. Dutt (1899)
ശനിവാർ വാഡ കോട്ട ഇംഗ്ലീഷ് വിലാസം https://ml.wikipedia.org/wiki/Shaniwar_Wada ശനിവാർ വാഡ കോംപ്ലക്സിൽ സ്ഥാപിക്കപ്പെട്ടിരിക്കുന്ന ബാജിറാവു I ന്റെ ഒരു അശ്വാരൂഢ പ്രതിമ.
മറാത്താ സാമ്രാജ്യത്തിലെ രണ്ടാമത്തെ പേഷ്വ ആയിരുന്ന ബാജിറാവു I ആണ് പേഷ്വ എന്ന നിലയിൽ കോട്ടയിലെ ആദ്യ നിവാസി.
മറാത്താ സാമ്രാജ്യസ്ഥാപകൻ ഛത്രപതി ശിവജിയുടെ പിന്മുറക്കാരനായ ചക്രവർത്തി ഷാഹു മഹാരാജാവിന്റെ പേഷ്വാ ആയിരുന്ന ബാജി റാവു ഒന്നാമൻ പണികഴിപ്പിച്ച മഹാരാഷ്ട്രയിലെ പൂനെ നഗരത്തിലെ ചരിത്ര പ്രാധാന്യമുള്ള കോട്ടയാണ് ശൻവാർവാഡ എന്നും അറിയപ്പെടുന്ന ശനിവാർ വാഡ കോട്ട ( Śanivāravāḍā ).
ശനിവാർ ( ശനിയാഴ്ച ), വാഡ (താമസസ്ഥലം) എന്നീ മറാത്തി ഭാഷാ പദങ്ങൾ സംയോജിപ്പിച്ചാണ് കോട്ടയ്ക്ക് ശനിവാർ വാഡ എന്ന് പേരിട്ടത്.
1732 ൽ നിർമ്മിച്ച ഈ കോട്ട 1818 ൽ ബ്രിട്ടീഷുകാരുടെ മുന്നിൽ മൂന്നാം ആംഗ്ലോ മറാത്ത യുദ്ധകാലത്ത് കീഴടങ്ങുന്നതുവരെ മറാത്താ സാമ്രാജ്യ പെഷ്വാസിന്റെ ആസ്ഥാനമായിരുന്നു.
പീന്നീട് മറാത്ത സാമ്രാജ്യത്തിന്റെ ഉദയത്തിനു ശേഷം, പതിനെട്ടാം നൂറ്റാണ്ടിൽ ഈ കൊട്ടാരം ഇന്ത്യൻ രാഷ്ട്രീയത്തിന്റെ കേന്ദ്രമായി മാറി.
അതിമനോഹരമായ വാസ്തുവിദ്യയും യുദ്ധപ്രതിരോധ മാർഗങ്ങളും കോട്ടയിൽനിന്ന് പുറത്തേയ്ക്കു രക്ഷപ്പെടാനുള്ള ഭൂഗർഭ വഴികളും മറ്റും ശനിവാർവാഡയുടെ പ്രത്യേകതയാണ്.
1828 ൽ ഏതോ വിശദീകരിക്കാനാവാത്ത കാരണത്താൽ അഗ്നി വിഴുങ്ങി വളരെയധികം നാശനഷ്ടങ്ങൾ സംഭവിച്ച ഈ കോട്ടയുടെ അഗ്നിയെ അതിജീവിച്ച ഭാഗങ്ങൾ ഇപ്പോൾ ഒരു ടൂറിസ്റ്റ് കേന്ദ്രമായി പരിപാലിക്കപ്പെടുന്നു.
ശനിവാർ വാഡ കോട്ട യഥാർത്ഥത്തിൽ മറാത്ത സാമ്രാജ്യത്തിലെ പേഷ്വാമാരുടെ ഏഴ് നിലകളുള്ള ഒരു സൌധമായിരുന്നു.
ഇത് പൂർണ്ണമായും ശിലകൾകൊണ്ടു നിർമ്മിക്കപ്പെടേണ്ടതായിരുന്നുവെങ്കിലും ശിലകൾകൊണ്ടുള്ള അടിത്തറയുടെ അഥവാ ആദ്യനിലയുടെ പൂർത്തീകരണത്തിനുശേഷം ദേശീയ തലസ്ഥാനമായിരുന്ന സത്താരയിലെ ജനങ്ങൾ ആവലാതിപ്പെടുകയും പേഷ്വയ്ക്കു പകരം അനുവദിക്കപ്പെട്ടിരിക്കുന്ന ശിലാദുർഗ്ഗത്തിന്റെ നിർമ്മാണം ഷാഹു (രാജാവ്) സ്വയമേവ ഏറ്റെടുക്കേണ്ടതുണ്ടെന്ന് ഉണർത്തിക്കുകയും ചെയ്തു.
തദനുസരണം കോട്ടയുടെ ബാക്കി ഭാഗങ്ങൾ ശിലകൾക്കുപകരം ഇഷ്ടികകൾകൊണ്ടു പൂർത്തീകരിക്കേണ്ടതാണെന്നുള്ള ഔദ്യോഗിക സന്ദേശം പേഷ്വാസിനു നൽകപ്പെട്ടു.
അങ്ങനെ വാഡ പൂർത്തിയാക്കപ്പെടുകയും വർഷങ്ങൾക്കു ശേഷം ബ്രിട്ടീഷ് പീരങ്കിസേനയുടെ ആക്രമണത്തേത്തുടർന്ന് ഇതിൻറെ മുകളിലെ ആറു നിലകളും നിലംപൊത്തുകയും ശിലാനിർമ്മിതമായ അടിത്തറ നിലമാത്രം ബ്രിട്ടീഷ് പീരങ്കിസേനയ്ക്കുമുന്നൽ അപ്രതിരോധ്യമായി നിലകൊള്ളുകയും ചെയ്തു.
അങ്ങനെ ശനിവാർ വാഡയുടെ ഇപ്പോഴും നിലനിൽക്കുന്ന അടിത്തറ നില മാത്രം പൂനെയുടെ പഴയ പ്രദേശത്ത് ഇന്നും തലയുയർത്തി നിൽക്കുന്നു.
1758 ആയപ്പോൾ, കോട്ടയിൽ ഏകദേശം ആയിരം പേരെങ്കിലും ജീവിച്ചിരുന്നു.
1773 ൽ അക്കാലത്തെ അഞ്ചാമത്തേയും നിലവിലേയും പേഷ്വയായിരുന്ന നാരായണ റാവു അദ്ദേഹത്തിന്റെ അമ്മാവൻ രഘുനാഥറാവു, അമ്മായി ആനന്ദബായി എന്നിവർ നടത്തിയ ഉപജാപങ്ങളുടെ ഫലമായി കാവൽക്കാരാൽ കൊല്ലപ്പെട്ടിരുന്നു.
ഏറെ പ്രചാരമുള്ള ഒരു കിംവദന്തിയനുസരിച്ച്, പൂർണ്ണ ചന്ദ്രനുള്ള രാത്രികളിൽ നാരായണറാവുവിന്റെ പ്രേതാത്മാവ് സഹായത്തിനായി നിലവിളിക്കുന്നത് ഇന്നും മുഴങ്ങിക്കേൾക്കാൻ കഴിയുന്നുവെന്നു പറയപ്പെടുന്നു.
പ്രദേശത്തിനു ചുറ്റുപാടുമായി ജോലി ചെയ്യുന്ന വിവിധ വ്യക്തികൾ അത്തരം ആക്രോശങ്ങൾ റിപ്പോർട്ട് ചെയ്തിരിക്കുന്നു.
മരണത്തിനു ശേഷം നാരായണാവു പേഷ്വയുടെ "കക്ക മാല വച്ചാവ" (അമ്മാവാ എന്നെ രക്ഷിക്കൂ) എന്ന അലർച്ച രാത്രകാലങ്ങളിൽ കേൾക്കാമത്രേ.
1818 ജൂണിൽ പേഷ്വ , ബാജിറാവു രണ്ടാമൻ, ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ സർ ജോൺ മാൾക്കമിന് അധികാരം കൈമാറുകയും ഇന്നത്തെ ഉത്തർപ്രദേശിലെ കാൺപൂരിനടുത്തുള്ള ബിതൂരിൽ രാഷ്ട്രീയ പ്രവാസിയായി പോകുകയും ചെയ്തു.
1828 ഫെബ്രുവരി 27 ന് കൊട്ടാരസമുച്ചയത്തിനുള്ളിൽ ഒരു വലിയ തീപ്പിടുത്തമുണ്ടായി.
ഈ അനിയന്ത്രിതമായ അഗ്നിബാധ ഏഴു ദിവസത്തോളം നീണ്ടുനിന്നു.
ഭീമൻ ഗ്രാനൈറ്റ് കൊത്തളങ്ങൾ, ശക്തമായ തേക്ക് കവാടങ്ങൾ, ആഴമേറിയ അടിത്തറകൾ, കോട്ടയ്ക്കുള്ളിലുള്ള കെട്ടിടങ്ങളുടെ നഷ്ടാവശിഷ്ടങ്ങൾ എന്നിവ മാത്രമാണ് അഗ്നിബാധയെ അതിജീവിച്ചത്.
ഭഗവാൻ സ്വാമിനാരായണന്റെ ജീവചരിത്രപരമായ ഗ്രന്ഥമായ ഹരിചരിത്രമൃദ്സാഗറിൽ വിവരിക്കുന്നതുപ്രകാരം 1799 ൽ ബാജിറാവു രണ്ടാമന്റെ നിർബന്ധപ്രകാരം അദ്ദേഹം ശനിവാർ വാഡ കോട്ട സന്ദർശിച്ചിരുന്നു.
ഛത്രപതി ഷാഹുവിന്റെ പ്രധാനമന്ത്രിയായിരുന്ന പേഷ്വാ ബാജി റാവു ഒന്നാമൻ തന്റെ സ്വന്തം വസതിയുടെ ആചാരപരമായ അടിത്തറ 1730 ജനുരവരി 10 ശനിയാഴ്ച സ്ഥാപിച്ചു.
മറാത്തി പദങ്ങളായ ശനിവാർ (ശനിയാഴ്ച), വാഡ (ഏതൊരു താമസ സമുഛയത്തിനുമുള്ള പേര്) എന്നിവയിൽനിന്ന് ശനിവാർവാഡ എന്ന പേര് ഉരുത്തിരിഞ്ഞു.
ജുന്നാറിലെ വനപ്രദേശങ്ങളിൽനിന്ന് തേക്കിൻ തടികളും ചിഞ്ച്വാഡിലെ സമീപസ്ഥങ്ങളായ പാറമടകളിൽനിന്ന് കല്ലുകളും ജെജൂരിയിലെ ചുണ്ണാമ്പുകൽ മേഖലകളിൽനിന്ന് ചുണ്ണാമ്പു കല്ലൂകളും  ഇറക്കുമതി ചെയ്യപ്പെട്ടിരുന്നു.
ശനിവാർ വാഡ 1732 ൽ അക്കാലത്തെ ഒരു ഭീമമായ തുകയായ 16,110 രൂപയ്ക്ക് നിർമ്മാണം പൂർത്തിയായി.
1732 ജനുവരി 22 ന് മറ്റൊരു ശനിയാഴ്ച ഒരു പ്രത്യേക ദിവസമായിട്ടാണ് തിരഞ്ഞെടുക്കുകയും മതപരമായ ആചാരങ്ങളോടെ ഉദ്ഘാടന ചടങ്ങുകൾ നടത്തുകയും ചെയ്തു.
പിൽക്കാലത്ത് പേഷ്വാമാർ കോട്ടമതിലുകളും വാതിലുമുൾപ്പെടെ നിരവധി വിപുലീകരണങ്ങൾ ഇവിടെ നടത്തിയിരുന്നു.
ഇവയിൽ കോടതി മുറികൾ, മറ്റു കെട്ടിടങ്ങൾ, ജലധാരകൾ , ജലസംഭരണികൾ എന്നിവയെല്ലാം ഉൾപ്പെട്ടിരുന്നു.
നിലവിൽ കോട്ടയുടെ ചുറ്റിലുമായുള്ള കെട്ടുകളിൽ അഞ്ച് കവാടങ്ങളും ഒൻപത് കൊത്തളങ്ങളും ഉണ്ട്.
കൂടാതെ യഥാർത്ഥ കെട്ടിടങ്ങളുടെ അടിത്തറയെ വലയം ചെയ്ത് ഒരു ഉദ്യാന സമുച്ചയവുമുണ്ട്.
കസ്ബ പേത്തിലെ മുല-മുത നദിയോരത്താണ് ഇതു സ്ഥിതിചെയ്യുന്നത്.
ശനി (വിവക്ഷകൾ) ഗ്രഹം - ശനി(ഗ്രഹം) ആഴ്ചകൾ - ശനിയാഴ്ച ഹൈന്ദവം - ശനി ദേവൻ
സാലിസ്ബറി പ്രഭു ഇംഗ്ലീഷ് വിലാസം https://ml.wikipedia.org/wiki/Robert_Gascoyne-Cecil,_3rd_Marquess_of_Salisbury
ബ്രിട്ടീഷ് പ്രധാനമന്ത്രിയായിരുന്ന കൺസെർവേറ്റീവ് രാഷ്ട്രീയക്കാരനാണ് സാലിസ്ബറി പ്രഭു എന്നറിയപ്പെടുന്ന റോബെർട്ട് ആർതർ റ്റാൽബോട്ട് ഗ്യാസ്കോയ്ൻ-സെസിൽ (ജീവിതകാലം: 1830 ഫെബ്രുവരി 3 - 1903 ഓഗസ്റ്റ് 22) .
മൂന്നു പ്രാവശ്യമായി മൊത്തം പതിമൂന്നുവർഷത്തിലധികം അദ്ദേഹം ബ്രിട്ടന്റെ പ്രധാനമന്ത്രിയായിരുന്നിട്ടുണ്ട്.
ബ്രിട്ടന്റെ വിദേശകാര്യസെക്രട്ടറിയായും ഇന്ത്യക്കുവേണ്ടിയുള്ള സ്റ്റേറ്റ് സെക്രട്ടറിയായും അദ്ദേഹം പ്രവർത്തിച്ചിട്ടുണ്ട്.
1854-ലാണ് ഇദ്ദേഹം ബ്രിട്ടനിലെ പൊതുസഭയിലേക്ക് തിരഞ്ഞെടുക്കപ്പെട്ടത്.
ഡെർബി പ്രഭുവിന്റെ കൺസർവേറ്റീവ് കക്ഷി സർക്കാറിൽ 1866-ൽ ഇന്ത്യക്കുവേണ്ടിയുള്ള സെക്രട്ടറിയായി .
ബെഞ്ചമിൻ ഡിസ്രയേലി കൊണ്ടുവന്ന 1867-ലെ പരിഷ്കരണനിയമം തൊഴിലാളിൾക്ക് ബുദ്ധിമുട്ടുണ്ടാക്കുന്നെന്ന് ആരോപിച്ചാണ് അദ്ദേഹം 1867-ൽ ഈ സ്ഥാനത്തുനിന്ന് രാജിവച്ചത്.
1868-ൽ അദ്ദേഹത്തിന്റെ പിതാവിന്റെ മരണത്തെത്തുടർന്ന് പ്രഭുസഭയിൽ അംഗമായി.
1874-ലെ ഡിസ്രയേലി സർക്കാരിൽ സാലിസ്ബറി വീണ്ടും ഇന്ത്യക്കുവേണ്ടിയുള്ള സ്റ്റേറ്റ് സെക്രട്ടറിയായി.
1878-ൽ വിദേശകാര്യസെക്രട്ടറിയാകുകയും ബെർലിൻ കോൺഗ്രെസ്സിൽ നായകസ്ഥാനം വഹിക്കുകയും ചെയ്തു.
1880-ലെ തിരഞ്ഞെടുപ്പിൽ കൺസെർവേറ്റീവുകൾ പരാജയപ്പെടുകയും തൊട്ടടുത്ത വർഷം ഡിസ്രയേലി മരിക്കുകയും ചെയ്തപ്പോൾ സാലിസ്ബറി, പ്രഭുസഭയിലെ കൺസർവേറ്റീവ് കക്ഷിയുടെ നേതാവായി.
1885 ജൂണിൽ ലിബറൽ കക്ഷി നേതാവ് വില്ല്യം ഗ്ലാഡ്സ്റ്റോൺ രാജിവച്ചതിനെത്തുടർന്ന് സാലിസ്ബറി പ്രധാനമന്ത്രിയായി.
തുടർന്ന് 1886 ജനുവരി വരെ ഈ സ്ഥാനത്ത് തുടർന്നു.
ഐറിഷ് സ്വയംഭരണത്തിനെ അനുകൂലിച്ചുകൊണ്ട് ഗ്ലാഡ്സ്റ്റോൺ പ്രചരണം നടത്തിയപ്പോൾ സാലിസ്ബറി അതിനെതിരെയുള്ള നിലപാട് സ്വീകരിക്കുകയും ലിബറൽ കക്ഷിയിൽ നിന്ന് വേർപിരിഞ്ഞ ലിബറൽ യുണിയനിസ്റ്റ് കക്ഷിയുമായി സഖ്യമുണ്ടാക്കുകയും തൊട്ടടുത്ത തിരഞ്ഞെടുപ്പിൽ വിജയിക്കുകയും 1892 വരെ പ്രധാനമന്ത്രിയായിരിക്കുകയും ചെയ്തു.
1892-ൽ ഐറിഷ് നാഷണലിസ്റ്റ് പാർട്ടിയുമായി സഖ്യമുണ്ടാക്കിയാണ് ഗ്ലാഡ്സ്റ്റോൺ അധികാരത്തിലേറിയത്.
1895-ലും 1900-ലും നടന്ന തിരഞ്ഞെടുപ്പുകളിൽ കൺസർവേറ്റിവ്-ലിബറൽ യൂണിയനിസ്റ്റ് സഖ്യം വിജയിക്കുകയും 1895 മുതൽ 1902 വരെ  സാലിസ്ബറി വീണ്ടും പ്രധാനമന്ത്രിയായിരിക്കുകയുെ ചെയ്തു.
1903-ൽ അദ്ദേഹം മരണമടഞ്ഞു.
ഇന്ത്യക്കുവേണ്ടിയുള്ള സെക്രട്ടറി
ബ്രിട്ടീഷ് സർക്കാറിൽ രണ്ടു തവണ സാലിസ്ബറി പ്രഭു ഇന്ത്യക്കുവേണ്ടിയുള്ള സ്റ്റേറ്റ് സെക്രട്ടറിയായിരുന്നിട്ടുണ്ട്.
1866-67-ലെ ആദ്യ കാലയളവിൽ ഇദ്ദേഹം ഇന്ത്യയിലെ വൈസ്രോയ്ക്ക് അതിർത്തിനയം രൂപപ്പെടുത്തുന്നതിലും മറ്റു നയപരമായ കാര്യങ്ങളിലും കൂടുതൽ സ്വാതന്ത്ര്യം നൽകിയിരുന്നെങ്കിൽ പ്രധാനമന്ത്രി ബെഞ്ചമിൻ ഡിസ്രയേലിയുടെ കീഴിലുള്ള 1874-ലെ രണ്ടാം കാലയളവിൽ വൈസ്രോയിയായിരുന്ന നോർത്ത്ബ്രൂക്ക് പ്രഭുവിന്റെ നടപടികളിലും നയരൂപീകരണത്തിലും കൂടുതൽ കർക്കശമായ രീതിയിൽ ഇടപെടൽ നടത്തി.
വൻകളിയുടെ പശ്ചാത്തലത്തിൽ ഇന്ത്യയുടെ വടക്കുപടിഞ്ഞാറൻ അതിർത്തിയിലേക്ക് മുന്നേറിക്കൊണ്ടിരുന്ന റഷ്യക്കാരെ പ്രതിരോധിക്കുന്നതിന് അഫ്ഗാനിസ്താനിൽ ബ്രിട്ടീഷ് സാന്നിദ്ധ്യം അനിവാര്യമാണ് എന്ന് ഡിസ്രയേലിയും സാലിസ്ബറിയും കരുതിയിരുന്നു.
എന്നാൽ ഇന്ത്യയിലെ വൈസ്രോയിയായിരുന്ന നോർത്ത് ബ്രൂക്ക് പ്രഭു, അദ്ദേഹത്തിന്റെ മുൻഗാമിയായിരുന്ന ജോൺ ലോറൻസ് വിഭാവനം ചെയ്ത നിഷ്ക്രിയത്വനയം ( ഇംഗ്ലീഷ് : Masterly inactvity ) പിന്തുടരുന്നയാളായിരുന്നു.
അഫ്ഗാനിസ്താനിലെ അമീറായിരുന്ന ഷേർ അലിയെ സ്വാധീനിച്ച് അവിടെ ബ്രിട്ടീഷ് സാന്നിദ്ധ്യം അംഗീകരിപ്പിക്കണം എന്ന സാലിസ്ബറിയുടെ നിർദ്ദേശത്തെ നോർത്ത്ബ്രൂക്ക് പരമാവധി പ്രതിരോധിക്കുകയും തുടർന്ന് 1876-ൽ അദ്ദേഹം വൈസ്രോയ് സ്ഥാനം രാജിവക്കുകയും ചെയ്തു.
ഇദ്ദേഹത്തിനുപകരം ലിട്ടൺ പ്രഭുവിനെ ഇന്ത്യയിലെ വൈസ്രോയിയായി നിയമിക്കുകയും നിഷ്ക്രിയത ഉപേക്ഷിച്ച് ബ്രിട്ടീഷുകാർ മുന്നേറ്റനയത്തിലേക്ക് ചുവടുമാറ്റി.
ഡിസ്രയേലിയുടെയും സാലിസ്ബറിയുടെയും നേതൃത്വത്തിലുള്ള ഈ നയംമാറ്റം രണ്ടാം ആംഗ്ലോ-അഫ്ഗാൻ യുദ്ധത്തിന് കാരണമായി.
അവലംബം ↑ {{ cite web }} : | first= missing | last= ( help ) ; Check date values in: | accessdate= ( help ) ; External link in | publisher= ( help ) CS1 maint: bot: original URL status unknown ( link ) ↑ {{ cite book }} : Check date values in: | accessdate= and | year= ( help )
സാലിസ്ബറി യൂണിവേഴ്സിറ്റി
സാലിസ്ബറി യൂണിവേഴ്സിറ്റി (പലപ്പോഴും 'SU' അല്ലെങ്കിൽ 'ബറി' എന്ന് അറിയപ്പെടുന്നു) അമേരിക്കൻ ഐക്യനാടുകളിലെ മേരിലാൻഡ് സംസ്ഥാനത്ത് വൈക്കോമിക്കോ കൗണ്ടി യിലെ സാലിസ്ബറി നഗരത്തിൽ സ്ഥിതി ചെയ്യുന്ന ഒരു പൊതു സർവകലാശാലയാണ്.
ഇത് മേരിലാന്റിലെ ഓഷ്യൻ സിറ്റിക്ക് ഏകദേശം 30 മൈൽ പടിഞ്ഞാറായും, ബാൾട്ടിമോർ , മേരിലാന്റ്, വാഷിങ്ടൺ ടി.സി എന്നിവയ്ക്ക് 115 മൈൽ തെക്കുകിഴക്കായും  സ്ഥിതിചെയ്യുന്നു.1925 ൽ സ്ഥാപിതമായ സാലറിബറി സർവ്വകലാശാല, യൂണിവേഴ്സിറ്റി സിസ്റ്റം ഓഫ് മെരിലറിയിലെ അംഗമാണ്.
2016 ലെ കണക്കുകൾ പ്രകാരം ഇവിടെ 8,748 വിദ്യാർത്ഥികൾ പ്രവേശനം നേടിയിരുന്നു.
സാൽവസ്ബറി സർവകലാശാല, ദ ഫുൾട്ടൻ സ്കൂൾ ഓഫ് ലിബറൽ ആർട്സ് , പെർഡ്യൂ സ്കൂൾ ഓഫ് ബിസിനസ് , ഹെൻസൺ സ്കൂൾ ഓഫ് സയൻസ് ആന്റ് ടെക്നോളജി , സീഡൽ സ്കൂൾ ഓഫ് എജ്യൂക്കേഷൻ പ്രൊഫഷണൽ സ്റ്റഡീസ് എന്നിങ്ങനെ നാല് അക്കാദമിക് സ്കൂളുകളിലായി 42 വ്യത്യസ്തമായ ബിരുദ കോഴ്സുകളും 14 ബിരുദാനന്തര കോഴ്സുകളും നൽകുന്നുണ്ട്.
അവലംബം ↑ ↑ {{ cite web }} : Unknown parameter | dead-url= ignored ( | url-status= suggested) ( help )
സാവാച്ച് പർവ്വതനിര
സാവാച്ച് റേഞ്ച് / s ə ˈ w æ tʃ / അല്ലെങ്കിൽ സാഗ്വാഷെ റേഞ്ച് മധ്യ കൊളറാഡോയിലെ ഉയർന്നതും വിപുലവുമായ ഒരു പർവതനിരയാണ്.
അതിൽ 14,440 അടി (4,401 മീറ്റർ) ഉയരമുള്ളതും റോക്കീസിലെ ഏറ്റവും ഉയർന്ന കൊടുമുടിയുമായ മൗണ്ട് എൽബർട്ട് ഉൾപ്പെടെ റോക്കി പർവതനിരകളിലെ ഇരുപത് ഉയരമുള്ള കൊടുമുടികളിൽ എട്ടെണ്ണം ഉൾപ്പെടുന്നു, അവലംബം ↑ The place name "Saguache” is pronounced “Sawatch” / s ə ˈ w æ tʃ / .  This name derives from the Ute language noun " sawup " / s ə ˈ w ʌ p / meaning "sand dunes" and is spelled using the Spanish language version of this name  "Saguache".
സാലുവ രാജവംശം ഇംഗ്ലീഷ് വിലാസം https://ml.wikipedia.org/wiki/Saluva_dynasty Vijayanagara Empire Sangama Dynasty Harihara Raya I 1336-1356 Bukka Raya I 1356-1377 Harihara Raya II 1377-1404 Virupaksha Raya 1404-1405 Bukka Raya II 1405-1406 Deva Raya I 1406-1422 Ramachandra Raya 1422 Vira Vijaya Bukka Raya 1422-1424 Deva Raya II 1424-1446 Mallikarjuna Raya 1446-1465 Virupaksha Raya II 1465-1485 Praudha Raya 1485 Saluva Dynasty Saluva Narasimha Deva Raya 1485-1491 Thimma Bhupala 1491 Narasimha Raya II 1491-1505 Tuluva Dynasty Tuluva Narasa Nayaka 1491-1503 Viranarasimha Raya 1503-1509 Krishna Deva Raya 1509-1529 Achyuta Deva Raya 1529-1542 Sadashiva Raya 1542-1570 Aravidu Dynasty Aliya Rama Raya 1542-1565 Tirumala Deva Raya 1565-1572 Sriranga I 1572-1586 Venkata II 1586-1614 Sriranga II 1614-1614 Ramadeva 1617-1632 Venkata III 1632-1642 Sriranga III 1642-1646
ആധുനിക ഇന്ത്യയിൽ വടക്കൻ കർണാടകയിലെ ബസവകല്യാൺ പ്രദേശത്തെ സ്വദേശികളായ സാലുവയാണ് സാലുവ രാജവംശം സ്ഥാപിച്ചത്.
പടിഞ്ഞാറൻ ചാലൂക്യരുടെയും കർണാടകയിലെ കലചൂരിമാരുടെയും കാലം മുതൽ ഈ പ്രദേശത്തേക്കുള്ള ഉത്ഭവം ഗോരന്ത്ല ലിഖിതത്തിൽ കാണാം.
"സാലുവ" എന്ന വാക്ക് നിഘണ്ടു സമാഹർത്താക്കൾക്കിടയിൽ വേട്ടയാടലിന് ഉപയോഗിക്കുന്ന " പരുന്ത് " എന്നാണ് അറിയപ്പെടുന്നത്.
കുടിയേറ്റം അല്ലെങ്കിൽ 14-ആം നൂറ്റാണ്ടിൽ വിജയനഗര ആക്രമണങ്ങളുടെ ഫലമായി അവർ പിന്നീട് ആധുനിക ആന്ധ്രാപ്രദേശിന്റെ കിഴക്കൻ തീരത്തേക്ക് വ്യാപിച്ചു.
വിജയനഗര കാലഘട്ടത്തിലെ ലിഖിത തെളിവുകളിൽ നിന്ന് സലുവയെ ആദ്യമായി അറിയുന്നത് സലുവ നരസിംഹ ദേവ റായയുടെ മുത്തച്ഛനായ മംഗൾദേവയെയാണ്.
മധുരയിലെ സുൽത്താനത്തിനെതിരായ ബുക്ക റായ ഒന്നാമന്റെ വിജയത്തിൽ മംഗൾദേവ ഒരു പ്രധാന പങ്ക് വഹിച്ചു.
അദ്ദേഹത്തിന്റെ പിൻഗാമികൾ സാലുവ രാജവംശം സ്ഥാപിക്കുകയും അവർ ദക്ഷിണേന്ത്യയിലെ വിജയനഗര സാമ്രാജ്യത്തിന്റെ ഭരണാധികാരികളിൽ ഒരാളുമായിരുന്നു.
മൂന്ന് രാജാക്കന്മാർ 1485 മുതൽ 1505 വരെ ഭരിച്ചു, അതിനുശേഷം തുളുവ രാജവംശം സിംഹാസനത്തിനായി അവകാശവാദമുന്നയിക്കുകയും വിജയനഗരയെ അവരുടെ തലസ്ഥാനമാക്കി ദക്ഷിണേന്ത്യ ഭരിച്ചു.
1486–1491 മുതൽ രാജവംശത്തിലെ ആദ്യത്തെ രാജാവായിരുന്നു സാലുവ നരസിംഹൻ.
രാജ്യത്തിലുടനീളമുള്ള സാമന്തരാജ്യങ്ങൾ മറ്റുരാജാക്കന്മാർക്ക് അടിയറവയ്ക്കുന്നതു കുറയ്ക്കുന്നതിനുള്ള താരതമ്യേന വിജയകരമായ സൈനികപ്രവർത്തനം നടത്തി നരസിംഹ തന്റെ ഭരണം ചെലവഴിച്ചു ഒറീസയിലെ രാജാവിന്റെ കയ്യേറ്റം തടയാനുള്ള ശ്രമങ്ങൾ പരാജയപ്പെട്ടു.
ബഹ്‌മന്റെ കൈകളിൽ അകപ്പെട്ടുപോയ കുതിരക്കച്ചവടത്തെ പുനരുജ്ജീവിപ്പിക്കുന്നതിനായി നരസിംഹ പടിഞ്ഞാറൻ തീരത്ത് പുതിയ തുറമുഖങ്ങളും തുറന്നു.
Notes 1 2 3 Durga Prasad, p219 ↑ അവലംബം WebPage by Dr. Jyothsna Kamat Durga Prasad, History of the Andhras Till 1565 A.D., P. G. Publishers, Guntur WebPage by Britannica
സാലൂ ജോർജ്ജ്
സാലൂ ജോർജ്ജ് മലയാള സിനിമ ലോകത്തെ ഒരു ഛായാഗ്രാഹകൻ ആണ്.
ചലച്ചിത്രങ്ങൾ ബാങ്കിങ് ഹവേഴ്സ് ഫിലിം സ്റ്റാർ (2011) സർക്കാർ കോളനി (2011) ഉത്തരസ്വയംവരം (2011) ഭാര്യ  ഒന്ന് മക്കൾ മൂന്ന് (2009) Colours (2009) Kangaaroo (2009) കാക്കി (2009) ബഡാ ദോസ്ത് (2006) കിസാൻ (2006) കിലുക്കം കിലു കിലുക്കം ഈ പറക്കും തളിക Kambolam Pandippada
സാവ
മധ്യ, തെക്കുകിഴക്കൻ യൂറോപ്പിലെ ഡാന്യൂബിന്റെ വലത് പോഷകനദിയാണ് സാവ ( / ˈ s ɑː v ə / ; Slovene pronunciation: [ˈsàːʋa] , Serbo-Croatian pronunciation: [sǎːʋa] ; Serbian Cyrillic : Сава , Hungarian: Száva).
സ്ലോവേനിയ , ക്രൊയേഷ്യ എന്നീ രാജ്യങ്ങളിലൂടെയും ബോസ്നിയ, ഹെർസഗോവിനയുടെ അതിർത്തിയിലൂടെയും ഒഴുകുന്ന ഈ നദി ഒടുവിൽ സെർബിയയിലൂടെ തലസ്ഥാനമായ ബെൽഗ്രേഡിലെ ഡാന്യൂബിലേക്ക് ഒഴുകുന്നു.
ബാൽക്കൻ ഉപദ്വീപിന്റെ പ്രധാന വടക്കൻ പരിധിയും പന്നോണിയൻ സമതലത്തിന്റെ തെക്കേ അറ്റവുമാണ് സാവ നദി.
സ്ലോവേനിയയിലെ സെലെൻസിയിൽ ഉത്ഭവിക്കുന്ന 45 കിലോമീറ്റർ (28 മൈൽ) നീളമുള്ള സാവ ഡോളിങ്ക ഹെഡ് വാട്ടർ ഉൾപ്പെടെ സാവ നദിയ്ക്ക് 990 കിലോമീറ്റർ (615 മൈൽ) നീളമുണ്ട്.
ജലത്തിന്റെ അളവനുസരിച്ച് ഡാനൂബിന്റെ ഏറ്റവും വലിയ പോഷകനദിയായ ഇത് വൃഷ്ടിപ്രദേശത്തിന്റെ (97,713 ചതുരശ്ര കിലോമീറ്റർ (37,727 ചതുരശ്ര മൈൽ)) കാര്യത്തിലും നീളത്തിലും ടിസ്സയ്ക്ക് ശേഷം രണ്ടാമത്തെ വലിയ നദിയാണ്.
പ്രധാന പോഷകനദികളായ ഡ്രിന, ബോസ്ന, കുപ്പ, ഉന, വൃബാസ്, ലോഞ്ച, കൊളുബാര, ബോസട്ട്, കൃർക്ക എന്നീ പോഷക നദികളിലൂടെ ഇത് ദിനാരിക് ആൽപ്സ് മേഖലയുടെ ഒരു പ്രധാന ഭാഗത്തുകൂടി ഒഴുകുന്നു.
യൂറോപ്പിലെ ഏറ്റവും നീളം കൂടിയ നദികളിൽ ഒന്നായ സാവ, മറ്റൊരു നദിയുടെ ഏറ്റവും നീളം കൂടിയ പോഷകനദികളിൽ ഒന്നുംകൂടിയാണ്.
അവലംബം 1 2 ↑ "Sava" Dictionary.com ↑ ↑
സാവായ് മാൻസിങ് ഇൻഡോർ സ്റ്റേഡിയം ഇംഗ്ലീഷ് വിലാസം https://ml.wikipedia.org/wiki/Sawai_Mansingh_Indoor_Stadium
രാജസ്ഥാനിലെ ജയ്പൂരിൽ സ്ഥിതിചെയ്യുന്ന ഒരു ഇൻഡോർ സ്റ്റേഡിയമാണ് സാവായ് മാൻസിങ് ഇൻഡോർ സ്റ്റേഡിയം.
എയർ കണ്ടീഷനിംഗ്, കളിക്കാരുടെ ചേഞ്ചിംഗ് റൂമുകൾ, ലോഞ്ചുകൾ, ഡോപ് കൺട്രോൾ, മെഡിക്കൽ റൂമുകൾ, മീഡിയ സെന്റർ, സ്റ്റേറ്റ് ഓഫ് ദ ആർട്ട്-അക്യസ്റ്റിക്സ്, പാർക്കിങ് സൗകര്യങ്ങൾ, കളിസ്ഥലത്തു മാപ്പിൾ വുഡ് ഫ്ലോറിംഗ് എന്നിവ ഇവിടെയുള്ള സൗകര്യങ്ങളിൽ ഉൾപ്പെടുന്നു.
പലതരം കായിക പരിപാടികൾക്കും സ്റ്റേഡിയം ഉപയോഗിക്കാൻ കഴിയുന്നു.
ഒളിമ്പിക്സിൽ നടക്കുന്ന ഏതൊരു ഇൻഡോർ കായിക പരിപാടിയും ഇവിടെ ഉൾക്കൊള്ളിക്കാൻ കഴിയും.
രാജസ്ഥാൻ സ്റ്റേറ്റ് സ്പോർട്സ് കൌൺസിലാണ് സ്റ്റേഡിയം നിയന്ത്രിക്കുന്നത്.
അഭിഷേക് ബച്ചന്റെ ഉടമസ്ഥതയിലുള്ള ജയ്പുർ പിങ്ക് പാന്തേഴ്സ് പ്രോ കബഡി ലീഗ് ടീമിന്റെ ആസ്ഥാനം ആണ് ഈ സ്റ്റേഡിയം.
ജയ്പ്പൂർ പിങ്ക് പാന്തേഴ്സ് 2014 ലെ ലീഗ് ഉദ്ഘാടന പതിപ്പ് നേടി.
പ്രോ കബഡി ലീഗ് 2015 പ്രോ കബഡി ലീഗ് 26 July 20:00 Jaipur Pink Panthers 23 – 29 Patna Pirates Report Sawai Mansingh Indoor Stadium, Jaipur 26 July 21:00 Telugu Titans 26 – 27 U Mumba Report Sawai Mansingh Indoor Stadium, Jaipur 27 July 20:00 Dabang Delhi 18 – 33 Bengaluru Bulls Report Sawai Mansingh Indoor Stadium, Jaipur 27 July 21:00 Jaipur Pink Panthers 22 – 33 Telugu Titans Report Sawai Mansingh Indoor Stadium, Jaipur 28 July 20:00 Jaipur Pink Panthers 36 – 23 Bengaluru Bulls Report Sawai Mansingh Indoor Stadium, Jaipur 29 July 20:00 Puneri Paltan 33 – 29 ബംഗാൾ വാരിയേഴ്സ് Report Sawai Mansingh Indoor Stadium, Jaipur 29 July 21:00 Jaipur Pink Panthers 27 – 35 Dabang Delhi Report Sawai Mansingh Indoor Stadium, Jaipur അവലംബം
സാല്ലി ബെൻസൺ
സാല്ലി ബെൻസൺ (September 3, 1897 – July 19, 1972) അമേരിക്കക്കാരിയായ ചെറുകഥാകൃത്തും ഭാഗികമായ അത്മകഥാസ്പർശമുള്ള കഥകളുടെ സമാഹാരമായ ജൂണിയർ മിസ്സ്, മീറ്റ് മീ ഇൻ സെന്റ് ലൂയിസ് എന്നീ കഥാസമാഹാരങ്ങളിലൂടെയും പ്രശസ്ത.
സാളഗ്രാമം ഇംഗ്ലീഷ് വിലാസം https://ml.wikipedia.org/wiki/Sila_(murti) സാളഗ്രാമം
വിഷ്ണുവിന്റെ പ്രതിമ നിർമ്മിക്കുന്ന കല്ലാണ് സാളഗ്രാമം .
ചക്രചിഹ്നങ്ങളോടുകൂടിയ സാളഗ്രാമം പൂജിക്കുന്ന മനുഷ്യന് പിന്നീട് ജന്മമെടുക്കേണ്ടിവരില്ലെന്നും അവർ സർവ്വഗുണങ്ങളും തികഞ്ഞവരായി തീരുന്നുവെന്നുമാണ്‌ ഹിന്ദുക്കളുടെ വിശ്വാസം.
സ്ത്രീകൾ സാളഗ്രാമം തൊടുകയോ പൂജിക്കുകയോ ചെയ്യാൻ പാടുള്ളതല്ല എന്നും നിഷ്കർഷയുണ്ട്.
മഹാവിഷ്ണുവിന്റെ അവതാരം എന്നു വിശ്വസിക്കപ്പെടുന്ന ഈ കല്ലുകൾ ശാസ്ത്രദൃഷ്ടിയിൽ അമോണൈറ്റ്‌ കല്ലുകളാണ്.
കടലിനടിയിൽ ടെതിസ്‌ എന്ന ജുറാസിക്‌ യുഗത്തിൽ കാണപ്പെട്ടിരുന്ന ചുരുൾ പോലുള്ള ഫോസിലുകൾ (അശ്മകങ്ങൾ) ആണിവ.
1940-ൽ‌ സ്വാമി പ്രണവാനന്ദജി ഹിമാലയത്തിലെ കുടി എന്ന ഗ്രാമത്തിൽ നിന്നും ശേഖരിച്ച നിരവധി സാളഗ്രാമങ്ങളെ പഠനവിധേയമാക്കി.
ഈ പ്രബന്ധത്തിൽ ബനാറസ്‌ സർവ്വകലാശാല സ്വാമിജിക്കു ഡോക്റ്ററേറ്റ്‌ നൽകിയിരുന്നു.
ടിങ്കർ, ലിപു, കങ്കർ-ബിങ്കർ, നീതി എന്നീ ചുരങ്ങളിലും സാളഗ്രാമങ്ങൾ കാണപ്പെടുന്നു.
ഭാരതത്തിലെ ബ്രാഹ്മണ ഗൃഹങ്ങളിലും കൊട്ടാരങ്ങളിലും നാടുവാഴി കുടുംബങ്ങളിലും പ്രത്യേകിച്ച്  കേരളത്തിലെ  മിക നമ്പൂതിരി ഇല്ലങ്ങളിലും തേവരാമൂർത്തികളുടെ കൂട്ടത്തിൽ  സാളഗ്രാമം പൂജിയ്ക്കാറുണ്ട്.
സാളഗ്രാമങ്ങളുടെ തരം
പത്തൊൻപത് വിധത്തിലുള്ള സാളഗ്രാമങ്ങളുണ്ട് സാളഗ്രാമവും വലം പിരി ശംഖും ക്രമം പേര് പ്രത്യേകത 1.
ലക്ഷ്മീജനാർദനം കറുപ്പുനിറം 2.
ലക്ഷ്മീനാരായണം ഒരു സുഷിരം,നാലുചക്രം,വനമാലപോലുള്ള വര 3.
വാമനം കറുപ്പുനിറം,വളരേ ചെറിയ ചക്രം 4.
രഘുനാഥം രണ്ടു സുഷിരം,,നാലുചക്രം,കന്നുകാലികളുടെ കുളമ്പടി അടയാളം 5.
ശ്രീധരം വളരേ ചെറിയ രണ്ടു ചക്രം,കറുപ്പുനിറം,വനമാലപോലുള്ള വരയില്ല 6.
രണരാമം രണ്ടു അമ്പുകളുടേയും ആവനാഴിയുടേയും ചിഹ്നം,ഇടത്തരം വലിപ്പം 7.
ദാമോദരം ഇരുണ്ട വലിയ ശില, രണ്ടു ചക്രം,വനമാലപോലുള്ള വരയില്ല 8.
അനന്തശില ശ്യാമമേഘവർണ്ണനീയത,പതിനാലു ചക്രം 9.
രാജരാജേശ്വരം ഏഴു ചക്രം 10.
മധുസൂദനം അത്യുജ്വല തേജസ്സാർന്ന രണ്ടു ചക്രം 11.
സുദർശനം ഒരു ചക്രം 12.
ഗദാധരം തേജസ്സാർന്ന ഒരു ചക്രം 13.
ഹയഗ്രീവം രണ്ടു ചക്രം,കുതിര മുഖം 14.
നാരസിംഹം സിംഹരൂപം,രണ്ടു ചക്രം 15.
ലക്ഷ്മീനരസിംഹം രണ്ടു ചക്രം,വനമാലപോലുള്ള വര, 16.